钦定古今图书集成/明伦汇编/氏族典/第062卷 > 《廖用贤尚友录》 > 舒元舆
## 钦定古今图书集成/明伦汇编/氏族典/第062卷 > 《廖用贤尚友录》 > 舒元舆

按《唐书舒元舆传》：“元舆，婺州东阳人。地寒，不与士齿。
始学即警悟。元和中，举进士第，调鄠尉，有能名。裴度
表掌兴元书记，拜监察御史，再迁刑部员外郎。太和
五年，献文阙下，宰相李宗闵以浮躁诞肆不可用，改
著作郎，分司东都。时李训与元舆善，训用事，再迁左
司郎中、御史大夫，权知御史中丞，不三月即真兼刑”
部侍郎，以本官同中书门下平章事。“诡谋谬算，日与
训比，败天下事，二人为之也。”元舆为《牡丹赋》一篇，死
后，帝观牡丹，凭殿阑诵赋，为泣下。弟元褒、元肱、元迥，
皆第进士，及诛。